Diari Oficial de la Generalitat Valenciana


Sumari del DOGV 3945, del 22-02-2001 (2001/1071)

ORDRE de 15 de gener de 2001, de la Conselleria de Cultura i Educació, per la qual s'autoritza la implantació del segon cicle d'Educació Infantil a diversos centres docents privats.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3945

Data del DOGV
:   22-02-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/1071


Data del document
:   15-01-2001

Organisme emissor
:   Conselleria de Cultura i Educació

Tipus de document
:   Ordre

Correcció d'errades

 Descriptors 

:   * centre d'ensenyament
    * ensenyament privat
    * educació preescolar

ORDRE de 15 de gener de 2001, de la Conselleria de Cultura i Educació, per la qual s'autoritza la implantació del segon cicle d'Educació Infantil a diversos centres docents privats. [2001/A1071]
  
Els expedients han sigut iniciats a instància dels representants de la titularitat dels centres docents privats que s'indiquen en l'annex, en sol·licitud d'autorització per a implantar el segon cicle de l'Educació Infantil.
  
Cada expedient inclou un informe favorable de la Unitat d'Inspecció Educativa, vists els quals, la direcció territorial de Cultura i Educació corresponent eleva una proposta igualment favorable.
  
Atés que tots els centres tenen almenys tres unitats autoritzades d'Educació Preescolar, que els permeten impartir el segon cicle complet d'Educació Infantil en els termes establits en la disposició transitòria tercera, punt 1, apartat a) del Reial Decret 1.004/1991, de 14 de juny.
  
Atés que el que s'establix en la disposició transitòria tercera abans citada, no eximix els centres de l'obligació d'adaptar-se al que es preveu en el Reial Decret 1.004/1991, sobre el nombre de llocs escolars i la relació professor/alumnes, atenent, si s'escau, el màxim de 25 llocs escolars o el que corresponga segons les instal·lacions presentades.
  
Vistos la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris; l'Ordre de 17 de juny de 1992 (DOGV de 16.07.1992), de la Conselleria de Cultura, Educació i Ciència, que regula la implantació gradual del segon cicle de l'Educació Infantil a la Comunitat Valenciana, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Autoritzar la implantació del segon cicle d'Educació Infantil a cadascun dels centres privats que s'indiquen en l'annex, en els termes que per a cadascun s'hi especifiquen
  
Segon
  
Modificar la denominació genèrica dels actuals centres d'Educació Preescolar que s'indiquen en l'annex, i que d'ara en davant serà la de centre d'Educació Infantil, segon cicle.
  
DISPOSICIÓ ADDICIONAL
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
DISPOSICIÓ FINAL
  
La present ordre esdevindrà efectiva des de l'inici del curs acadèmic 2000/2001.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 15 de gener de 2001
  
El conseller de Cultura i Educació,
  
MANUEL TARANCÓN FANDOS
  
ANNEX
  
Centre: La Masia.
  
Titular: Escola La Masia Cooperativa Valenciana.
  
Domicili: c/ Les Barraques, s/n.
  
Localitat: Museros.
  
Província: València.
  
Codi: 80540824.
  
Ensenyaments que s'hi implanten i capacitat màxima:
  
- Educació Infantil de segon cicle amb 3 unitats i 75 llocs escolars
  
Centre: Santa Ana.
  
Titular: Fundació San Vicente Mártir de Valencia.
  
Domicili: c/ María Ráfols, s/n.
  
Localitat: Villalonga.
  
Província: València.
  
Codi: 26930587.
  
Ensenyaments que s'hi implanten i capacitat màxima:
  
- Educació Infantil de segon cicle amb 3 unitats i 75 llocs escolars.
  
Centre: Hernández.
  
Titular: Col·legi Hernández, SL.
  
Domicili: av. de Cuba, 6
  
Localitat: Villanueva de Castellón.
  
Província: València.
  
Codi: 19927317.
  
Ensenyaments que s'hi implanten i capacitat màxima:
  
- Educació Infantil de segon cicle amb 3 unitats i 75 llocs escolars.
  
Centre: Sant Francesc.
  
Titular: Germanes de la Doctrina Cristiana-Parròquia Sant Vicent Ferrer.
  
Domicili: c/ Riu Magre, 2.
  
Localitat: Guadassuar.
  
Província: València.
  
Codi: 86065760.
  
Ensenyaments que s'hi implanten i capacitat màxima: